laion/Wikipedia-Exotic huggingface dataset:
מפרשן כלל-ימי

מִפְרְשָׂן כְּלַל-יַמִּי (שם מדעי: Istiophorus platypterus) הוא מין של מפרשן שתפוצתו הטבעית באוקיינוס ההודי ובאוקיינוס השקט. בחלקו העליון צבעו כחול-כהה, ובצידי גופו כחול-חום, ובתחתית הגוף צבעו כסוף-לבן. סנפיר הגב גדול ורחב, דמוי מפרש כשעליו נקודות שחורות. הלסת העליונה מאורכת בצורת חנית חדה, ומשמשת לציד. המפרשנים הכלל-ימיים הם הדגים המהירים ביותר באוקיינוס, מהירות השיא שלהם נמדדה ב-109 קמ"ש. הם ניזונים מדגי טונה וממקרל, שהם מהדגים המהירים באוקיינוס. מפרשן כלל-ימי שייך למשפחת המפרשניים. באופן כללי, אורכו של המפרשן אינו עולה על 3 מטרים (9.8 רגל) ולעיתים נדירות שוקל מעל 90 קילוגרם (200 ליברות). ביולוגים ימיים העלו השערה כי ה'מפרש' (סנפיר הגב) של המפרשן עשוי לצנן ולחמם את המערכת של הדג; תאוריה זו הועלתה בשל הימצאם של כלי דם רבים במפרש ובשל העובדה שזקיפת המפרש על ידי המפרשן נצפתה בסמוך לפני המים לאחר או לפני פרצי מרדפים מהירים. מדיה וקבצים בנושא מפרשן כלל-ימי בוויקישיתוף מפרשן כלל-ימי, באתר ITIS (באנגלית) מפרשן כלל-ימי, באתר NCBI (באנגלית) מפרשן כלל-ימי, באתר Animal Diversity Web (באנגלית) מפרשן כלל-ימי, בבסיס הנתונים ARKive (באנגלית) מפרשן כלל-ימי, באתר FishBase (באנגלית) מפרשן כלל-ימי, באתר GBIF (באנגלית) מפרשן כלל-ימי באתר הרשימה האדומה של IUCN מילון בעלי חיים: דגי הגרם (תשע"ב), 2012, באתר האקדמיה ללשון העברית
קטלנית

האם התכוונתם ל... אישה קטלנית – מושג הלכתי קטלאנית – שפה קטלנית (אמצעי לחימה) קטלן
דלפו קבררה

דלפו קבררה גומס (בספרדית: Delfo Cabrera Gómez;‏ 2 באפריל 1919 – 2 באוגוסט 1981) היה אתלט ארגנטינאי, שהתחרה בריצת מרתון והיה האלוף האולימפי באולימפיאדת לונדון (1948). קבררה נולד בעיירה ארמסטרונג שבפרובינציית סנטה פה. בעקבות זכייתו של חואן קרלוס סבאלה במדליית הזהב בריצת מרתון באולימפיאדת לוס אנג'לס (1932), החל להתחרות באתלטיקה. ב-1938 עבר לבואנוס איירס והחל להתאמן במועדון סן לורנסו. באותה שנה זכה באליפות ארצו בריצת 5000 מטר. במהלך מלחמת העולם השנייה התגייס לצבא ארגנטינה, והתיידד עם חואן פרון. לאחר שחרורו הצטרף למפלגה הפרוניסטית. אולימפיאדת לונדון הייתה התחרות הבינלאומית הגדולה הראשונה בה התחרה קבררה. לאורך רוב המירוץ הוליך הבלגי אטיין גלי, שהיה גם הראשון להיכנס לאצטדיון האולימפי. כ-400 מטרים לפני קו הסיום התמוטט גלי ונפל, וקבררה חלף על פניו וזכה במדליית הזהב. קבררה זכה גם במדליית הזהב במשחקים הפאן-אמריקאיים שנערכו בבואנוס איירס ב-1951. באולימפיאדת הלסינקי (1952) סיים במקום השישי, ולהישג דומה הגיע גם במרתון בוסטון שנערך ב-1954. לאחר מכן פרש, והחל לעסוק כמורה לחינוך גופני. ב-1981 נהרג בתאונת דרכים סמוך לבואנוס איירס. מדיה וקבצים בנושא דלפו קבררה בוויקישיתוף דלפו קבררה, באתר הוועד האולימפי הבין-לאומי דלפו קבררה, באתר olympedia.org דלפו קבררה, באתר Track and Field (גברים)
Army of Mushrooms

Army Of Mushrooms (בעברית: צבא של פטריות) הוא האלבום השמיני של הרכב המוזיקה האלקטרונית הישראלי אינפקטד מאשרום. האלבום יצא ב-8 במאי 2012, תחת חברת התקליטים Dim Mak Records ורובו כלל רצועות בסגנונות שלא היו אופייניים לאינפקטד עד כה, כגון אלקטרו האוס, דראם נ' בייס ודאבסטפ ובין היתר נכללות בו רצועות כמו רמיקס לשיר The Pretender (במקור שיר של Foo Fighters), קטע דאבסטאפ נסיוני בשם "U R So Fucked" (שיצא קודם לכן כסינגל ב-14 בפברואר 2012) וקטע הטראנס ה"טהור" היחיד באלבום "Serve My Thirst" . עטיפת האלבום נחשפה לראשונה ב-20 במרץ 2012. "Nation of Wusses" יצא כסינגל ב-3 באפריל 2012. האלבום הודלף לרשת ב-1 במאי כשבוע לפני תאריך יציאתו הרשמי. מידע על האלבום Army of Mushrooms באתר MusicBrainz מידע על האלבום Army of Mushrooms באתר AllMusic האלבום Army of Mushrooms באתר Discogs ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
טיטיווילוס

טיטיווילוס (מלועזית: Titivillus) הוא שד מהמיתולוגיה הנוצרית. טיטיווילוס הוא שד זוטר, שעל פי מסורות נוצריות שונות כפוף ללוציפר, או לבעל פעור שבמיתולוגיה הנוצרית הפך לאחד מבכירי השדים ולאחד משבעת נסיכי הגיהנום. התפקיד שהוטל על טיטיווילוס היה לאסוף שיחות בטלות, וכן מילים שנקראו בשעת התפילה בשיבוש כדי לזקוף אותם לחובתם של החוטאים. כמו כן, אסף טעויות שעשו הנזירים הנוצרים ששקדו על העתקת ספרי קודש. עם חלוף הזמן התמעטו טעויות הנזירים וטיטיווילוס התחיל לשתול טעויות במכוון, לכן מקובל היה להאשים אותו, כשנמצאו טעויות דפוס בספרי הקודש ובהמשך בספרים בכלל. טיטיווילוס באתר של הוצאת ענבר. מיכאל הנדלזלץ, טיטיווילוס לעולם חוזר, באתר הארץ, 5 במאי 2003 המכונה במסורת הנוצרית "בלפגור", על בסיס האליל המואבי הנזכר בתנ"ך אותו עבד גם בלעם בן בעור.
הנידחים

הנידחים (או המורדים) הם קבוצה קנאית שהוצאה מישיבת ויז'ניץ בשנת ה'תשכ"ג (1963). ישיבת וויז'ניץ בעת ההיא הייתה "הישיבה החסידית" הידועה, ומכל עבר פנו אליה בחירי הבחורים החסידיים בארץ ובגולה, בני עלייה, הוגי תורה, ובעלי כישרון מבריקים, גם היו ביניהם מספר ירושלמים בני היישוב הישן שנטו לקנאות ועל ידם החלה לנשוב רוח קנאות ירושלמית בין כותלי הישיבה. רבי משה יהושע הגר, שהיה אז ראש הישיבה, נאבק בהם ושכנע את אביו, האדמו"ר רבי חיים מאיר, להילחם בהם. בסוף שנת ה'תשכ"ג הודיע רבי משה יהושע שהישיבה נסגרת ועל הבחורים הרוצים להמשיך ללמוד בה להתקבל מחדש. כך הושארו בחוץ התלמידים הקנאים שכונו מאז "הנידחים" או "המורדים". וכן הרבה בחורים שכלל לא נמנו כחלק מהקבוצה עזבו גם הם את וויז'ניץ והלכו ללמוד בישיבות אחרות בארץ. באותה תקופה עזבו את החסידות גם אברכים קיצוניים, וכן עזבו את הישיבה הרב גדליה נדל, הרב ניסים קרליץ והרב שאול ברזם שכיהנו בה כר"מים. הקבוצה פתחה ישיבה משלה בירושלים ששכנה לזמן בבנין בית היתומים דיסקין, כמגיד שיעור שימש הגאון הגדול רבי שלמה פישר מי שהיה אחר כך ראש ישיבת איתרי, גם הגאון רבי חיים פנחס שיינברג מסר מזמן לזמן שיעורי כלליים בישיבה. רוב חברי הקבוצה הצטרפו לעדה החרדית. חלקם הקצינו יותר ועזבו את ישראל מטעמי קנאות וכיום הם הפלג הקיצוני ביותר של נטורי קרתא. הקבוצה פתחה בהמשך בית כנסת בשם "אוהל ישרים" בשכונת בית ישראל בירושלים וכיום יש לקהילה בית כנסת נוסף בקריית רמ"א, בבית שמש. חלק קטן מהקבוצה (דוגמת הרב מרדכי שטיין מפאלטישאן, הרב ברוך שטרן, ועוד) חבר לאחר פטירת רבי חיים מאיר לחצרו של בנו, רבי מרדכי הגר. חלקם היו חסידים של רבי יהודה הורוויץ מדז'יקוב, חתנו לשעבר של רבי חיים מאיר. לאחר חזרתו של הרב ישראל הגר לחסידות ויז'ניץ, בתחילת העשור הראשון של המאה ה-21, חזרו המתונים שבקבוצה לחסידות ויז'ניץ. ששת הראשונים היו אלו שהישיבה הרחיקה בפועל, השאר לא הורשו לחזור על ידי הנהלת הישיבה וחלקם החליטו מרצונם שלא לחזור, (לגבי הרב משה דוב הלוי לא ברור אם בפועל הוציאו או שיצא מעצמו). הרב אליעזר דוד פאל ממונטריאול-מונסי (נפטר כ' אדר תשע"ב, 2012), מראשי הקבוצה. מחבר ספרי "חשב האפוד" על מסכת אבות, מסכת כלים ועוד. הרב משה בער בעק, חתנו של הרב זאב (וועלוועל) אייזנבאך (נפטר תשפ"א, 2021). מהמנהיגים הרוחניים של נטורי קרתא. הוא וקבוצתו נפגשו עם נשיא איראן מחמוד אחמדינז'אד. הרב יוסף בנימין רובין (נפטר תש"ע, 2010), ממנהיגי הקהילה בירושלים, מחברי הנהלת אתרא קדישא, וממקימי "הועד לטוהר המחנה". הרב חיים שנעבאלג. הרב שלום אדלער. הרב מרדכי (מוטל) ווייס הרב מרדכי שטיין, אב"ד פאליטשאן בורו פארק, מהמורדים הבודדים שהיה ממשפחה של חסידי ויז'ניץ גם לפני המלחמה - ולאחר השתדלותו של אביו שהיה חברו של רבי משה יהושע מימיהם בישיבת ויז'ניץ בוויז'ניצא, נתקבל בחזרה בחסידות לראש השנה תשכ"ה. לאחר שעבר לברוקלין בתשכ"ז, הפך לחסידו של רבי מרדכי הגר מוויז'ניץ מונסי, קרוב משפחתו. הרב מנחם מנדל מונדרר, לימים האדמו"ר מקוסוב-ירושלים. חזר לחסידות כעבור שנה ומחצה, בשבת חנוכה תשכ"ה. המשיך להגיע לויז'ניץ עד ראש השנה תשמ"ד, אז הורחק הבן רבי ישראל הגר מהחסידות. הרב ברוך שטרן (נפטר תשע"ב, 2012), מקהילת ויז'ניץ מונסי בירושלים. הוא חזר לחסידות ווישניץ מאנסי כעבור שנה ומחצה. הרב משה ברוך ווייס, היה משגיח לצעירים בישיבת ווישניץ. הרב אהרן משה שווארץ, גיסו של האחרון. האחים, הרב ישראל אברהם, משה אליהו, דוד צבי קלאר. נדחי ישראל - ארגון פורש, נח זבולוני, דבר 14 ביולי 1982 הרה"צ מנקיי הדעת דירושלים ר' יוסף בנימין רובין זצ"ל בפורום בחדרי חרדים. ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.
שישליק

שישליק הוא שיפוד בשר צלוי. השיפוד יכול לכלול בשר, שומן או שילוב של בשר, שומן וירקות כגון פלפל, בצל ועגבניות. השישליק הוא סוג של שישקבב פופולרי ברחבי ברית המועצות לשעבר, חלקים של מזרח אירופה, מונגוליה, איראן וישראל. במקור, שישליק נעשה מבשר כבש, אולם במקומות מסוימים הוא עשוי גם מבשר חזיר או מבשר בקר, בהתאם להעדפות המקומיות, חקיקה דתית וכדומה. בשר שישליק (בניגוד לצורות אחרות של שישקבב) לרוב מושרה למשך לילה במרינדה חומצית, כמו יין יבש וחומץ, או מיץ חמצמץ של פירות או ירקות, עם תוספת של עשבי תיבול ותבלינים. תוספת מקובלת בכמה מדינות היא לחם, אורז או ירקות. מאכל זה נפוץ יותר בדרום-מערב אסיה ונמכר על ידי רוכלי-רחוב אשר צולים את השיפודים מעל לעץ בוער או פחמים. שישליק נצלה בדרך כלל על מנגל. קבב ארוסטיצ'יני מדיה וקבצים בנושא שישליק בוויקישיתוף מתכונים לרטבים לשישליק
ריצ'רד המילטון

האם התכוונתם ל... ריצ'רד המילטון (אמן) – צייר ואמן קולאז' בריטי, ממייסדי זרם הפופ ארט ריצ'רד המילטון (מתמטיקאי) – מתמטיקאי אמריקאי ריצ'רד המילטון (כדורסלן) – כדורסלן אמריקאי מקבוצת השיקגו בולס
טמיר

האם התכוונתם ל... טמיר – טיל היירוט המשוגר ממערכת "כיפת ברזל" אישים: אברהם טמיר – אלוף בצה"ל, מנכ"ל משרד ראש הממשלה ומנכ"ל משרד החוץ גילי טמיר – איש צבא ישראלי מיכה טמיר – איש צבא ישראלי מיכל טמיר – פרופסור למשפט ציבורי משה טמיר – צייר ישראלי, יליד ברית המועצות ערן טמיר – ראש ישיבה רן טמיר – איש צבא ישראלי תמיר
מיכאל פון מלאס

מיכאל פרידריך בנדיקט ברון פון מלאס (בגרמנית: Michael Friedrich Benedikt Baron von Melas; ‏12 במאי 1729 – 31 במאי 1806) היה גנרל מהאימפריה הרומית הקדושה (הידועה יותר בשם האימפריה האוסטרית). נולד בכפר ראדלן בטרנסילבניה ליד העיר שסבורג (בימינו סיגישוארה ברומניה). מלאס נולד למשפחה בעלת מסורת דתית אדוקה: אביו וסבו היו כמרים לותרנים אוונגליסטים שדאגו לחינוך בעל אופי ספרטני דתי ונוקשה לנער הצעיר. סביבתו, באזור הספר הרומני (באותה תקופה גבול בין האימפריה העות'מאנית ואוסטריה שהיו יריבות), הייתה מיליטריסטית מאוד ומרבית הגברים היו מיומנים בשימוש בכלי נשק שונים. לאחר סיום לימודיו בבית הספר המקומי התגייס בגיל 17 לרגימנט חיל רגלים המקומי בדרגת פרח קצונה. השירות המעשי החל כשעבר בגיל 23 והוצב לשירות בחיל הרגלים. הוצב בתחילה בפרובינציית שטיריה והועבר אחר כך למחנה אימונים בווינר נוישטאדט, לא רחוק מווינה הבירה. הקרב הרציני הראשון שבו לקח חלק היה ליד קולין במלחמת שבע השנים (1756–1763). מלאס היה בדרגת סגן משנה בעת הקרב. הקרב היה מוצלח מבחינתו של מלאס, הוא קודם לדרגת קפטן וקיבל פיקוד על פלוגת גרנדירים הונגרים. הוא הצטיין בלחימה עם פלוגתו בקרב שניידניץ בשנת 1761. לאחר המלחמה, בשנת 1768, התחתן עם בת למשפחה בוהמית אצילה. לאחר מכן קודם לדרגת לוטננט קולונל וקיבל פיקוד על גדוד גרנדירים. חמש שנים לאחר מכן קודם לדרגת קולונל ומונה לפקד על רגימנט עלית של קרביניירים רכובים והצטיין במלחמת הירושה הבווארית (1778–1779). כן לקח חלק במלחמת אוסטריה-טורקיה (1787–1791). על פיקודו על חלק מהכוחות האוסטרים במצור בלגרד (1789) קודם לדרגת גנרל. בתקופת מלחמות המהפכה הצרפתית, בעת מלחמות הקואליציה האנטי-צרפתית הראשונה, מונה לפקד על בריגדה באזור הריין ובהמשך הועבר לאיטליה. באיטליה פיקד תחילה על כוחות העתודה של הצבא האוסטרי ובהמשך אף פיקד לתקופה קצרה על הצבא האוסטרי באיטליה עד שהוחלף על ידי ורמוסר. כמו כן, הצטיין בלחימה באזור מבצר מנטובה בעת מצור צרפתי על המבצר. בעת מלחמות הקואליציה האנטי-צרפתית השנייה פיקד על הכוחות האוסטריים שהיו חלק מהצבא המשותף עם הרוסים, בפיקודו של אלכסנדר סובורוב. מלאס פיקד על הכוחות האוסטרים בקרב נובי (1799) ועל הצטיינותו בקרב קיבל את עיטור מריה תרזה. לאחר שובו של ממצרים והפיכת ה-18 בברימר, פלש נפוליאון בונפרטה לאיטליה. מלאס נקרא לבלום את הפלישה ונלחם נגדו בקרב מרנגו (1800). למרות הצלחה ראשונית, הפסיד מלאס בקרב. לאחר מכן פרש משירות צבאי פעיל. David Hollins, Austrian Commanders of the Napoleonic Wars 1792–1815, Osprey, 2004 pp 26 - 29 מדיה וקבצים בנושא מיכאל פון מלאס בוויקישיתוף דרגה שהקנתה אפשרות להתקדם בסולם דרגות הקצונה באירופה
אליעזר צבי סילבר

הרב אליעזר צבי סילבר (נולד ב-12 בפברואר 1950, כ"ה בשבט ה'תש"י) הוא מחבר ומגיד שיעור. כיהן בעבר כראש ישיבת דרך חכמה בירושלים. נולד בעיר שיקגו שבארצות הברית ליוכבד רבקה ולרב יעקב דוד סילבר, שכיהן כר"מ בישיבה לצעירים בשיקגו. בילדותו גרה משפחתו בשכנות למשפחת פינקל, הוריו של הרב נתן צבי פינקל שכיהן כראש ישיבת מיר. בשנת 1967 עלה ארצה ולמד בישיבת מיר אצל ראשי הישיבה רבי חיים שמואלביץ ורבי נחום פרצוביץ. היה מקורב לרב פרצוביץ, ולמד איתו מספר שנים בחברותא. לאחר פטירת הרב פרצוביץ היה ממוציאי ספריו "שיעורי רבי נחום". לאחר נישואיו כיהן כר"מ בישיבת עטרת ישראל במשך כעשרים וחמש שנה. בשנת 2002 הקים, ביחד עם הרב יהונתן וילנסקי, את ישיבת דרך חכמה בשכונת הר נוף בירושלים, לאחר מכן אף העתיק את מגוריו למקום. משנסגרה הישיבה קיבל הרב סילבר הצעה לכהן כראש כולל בירושלים. נשוי לקרייני לבית ברוידא ואב לשמונה. מתגורר בסמיכות למבנה ששימש את ישיבת דרך חכמה, בשכונת הר-נוף בירושלים. חיבר את סדרת הספרים "דרך אליעזר", המכילים חידושים על סוגיות התלמוד. על הספר הראשון בסדרה זו זכה בשנת 2004 בפרס ירושלים לספרות תורנית.
Death, Come Near Me

השיר Death, Come Near Me הוא שיר דת'-דום גותי (תת-סוגה של מטאל המשלבת דום מטאל ומטאל גותי) אפי של להקת המטאל השוודית Draconian. השיר נכתב במקור עבור הדמו Dark Oceans We Cry, אך עובד מחדש באופן מקצועי יותר והופיע באלבום Arcane Rain Fell. זהו שירה הארוך ביותר של Draconian ואורכו הוא כ-15 דקות ו-22 שניות. שיר זה עמד במוקד שערורייה, כאשר אמא שלחה ללהקה מכתב ובו טענה שבנה התאבד בעקבות האזנה לשירי הלהקה ובפרט לשיר Death, Come Near Me. בתגובה הביע הסולן אנדרס יאקובסון צער, אך דחה את הטענה שהילד התאבד בגלל המוזיקה. מבחינה מוזיקלית מדובר בשיר דת'-דום גותי במקצב איטי, שבו משולבים בשירת היפה והחייה הגרואלינג של אנדרס יאקובסון והסופרן של ליסה יוהנסון. השיר נפתח בקטע אקוסטי שקט אך קודר, ובהמשך מצטרפות הגיטרות החשמליות הכבדות. כעבור 3 דקות בערך, מדקלם הסולן "By Day I Sleep, At Night I Weep" (בעברית: "ביום אני ישן, בלילה אני מתייפח") ואז מתחילים קטעי השירה. מילות השיר עוסקות בכמיהה למוות ומתארות כיצד הדובר נכשל בחייו, ומבקש את המוות כמפלט שייתן לו אהבה ומרגוע לנפשו הדואבת. השיר מסתיים בשורה "Oh Death, Come Near Us, And Give Us Life" (בעברית: "הו, מוות, התקרב נא אלינו, והענק לנו חיים"). סרטון השיר "Death, Come Near Me" באתר יוטיוב ריאיון עם אנדרס יאקובסון, סולן דרקוניאן, 2007.
ריצ'רד המילטון (מתמטיקאי)

ריצ'רד המילטון (באנגלית: Richard Hamilton;‏ 19 בדצמבר 1943 – 29 בספטמבר 2024) היה מתמטיקאי ופרופסור באוניברסיטת קולומביה. המילטון למד לתואר ראשון באוניברסיטת ייל בשנת 1963. סיים את עבודת הדוקטורט באוניברסיטת פרינסטון בשנת 1966, בהדרכת פרופ' רוברט גנינג. לאחר מכן לימד באוניברסיטת קליפורניה באירוויין, אוניברסיטת קליפורניה בסן דייגו, אוניברסיטת קורנל ואוניברסיטת קולומביה. נפטר ב-29 בספטמבר 2024. עיסוקו העיקרי היה גאומטריה דיפרנציאלית וספציפית באנליזה גאומטרית, ומשוואות דיפרנציאליות חלקיות. נודע בייחוד בגין גילוי זרימת ריצ'י, והגדרת המתווה שמאוחר יותר התבסס עליו גרגורי פרלמן להוכחת השערת הגאומטריזציה של תרסטון שהשערת פואנקרה היא מקרה פרטי שלה. במרץ 2010 הודיע מכון קליי למתמטיקה כי השערת פואנקרה, אחת משבע בעיות המילניום של מכון קליי, הוכחה על ידי גרגורי פרלמן ולכן הוא זכאי לפרס, אולם פרלמן סירב לפרס בטענה שתרומתו של המילטון להוכחת השערת פואנקרה אינה פחותה משלו. ביולי 2011 פרס שאו, בסך מיליון דולר, חולק שווה בשווה בין המילטון לבין דמטריוס כריסטודולו. בשנת 1996 זכה המילטון במדליית אוסוולד ובלן בגאומטריה. בשנת 2003 זכה בפרס המחקר קליי. בשנת 1999 נבחר לחבר באקדמיה הלאומית האמריקאית למדעים, ובשנת 2003 לאקדמיה האמריקאית לאמנויות ולמדעים. בשנת 2009 זכה בפרס לירוי פ. סטיל על תרומתו למחקר. Hamilton, Richard S. (1982). "Three-manifolds with positive Ricci curvature". Journal of Differential Geometry. 17 (2): 255–306. ISSN 0022-040X. MR 0664497. ICao, Huai-Dong (2003), Collected Papers on Ricci Flow, Boston: International Press, ISBN 1571461108. מדיה וקבצים בנושא ריצ'רד המילטון בוויקישיתוף ריצ'רד המילטון, באתר פרויקט הגנאלוגיה במתמטיקה דף אישי, אתר אוניברסיטת קולומביה ביוגרפיה קצרה, אתר מכון קליי למתמטיקה ריצ'רד המילטון, אתר פרס אוסוולד ובלן הרצאה של המילטון אודות זרימת ריצ'י Prize for Resolution of the Poincaré Conjecture Awarded to Dr. Grigoriy Perelman, אתר מכון קליי למתמטיקה, 18 במרץ 2010. סטפן אורנס, $500,000 for mathematician who laid Poincaré groundwork, אתר NewSientist,‏ 10 ביולי 2011.
שלצדף החוף

שַׁלְצֶדֶף הַחוֹף (שם מדעי: Haematopus ostralegus) הוא מין של עוף ממשפחת השלצדפיים. תפוצתו בעולם הישן בקרבת חופים ובמערב אסיה. הוא חורף בחופי אפריקה, ערב הסעודית הודו ודרום סין. הצעירים דומים לבוגרים, אך צבע גופם העליון דהוי יותר. בישראל הוא חולף. חורף יחסית נדיר בחופי הים התיכון ואילת. כמעט אף פעם לא נראה בפנים הארץ. כמו לכל המינים בסוג שלצדף, לשלצדף החוף מקור ייחודי דמוי להב, המשמש אותו להלימה ופתיחה של צדפות, וחלק מהפרטים, בעלי המקור החד יותר, מנפצים אותן. מלבד צדפות הוא אוכל רכיכות, חלזונות וכאשר הוא ביבשה הוא אוכל תולעים. אורכו של שלצדף החוף מגיע עד 45 ס"מ עם מוטות כנפיים של 80 ס"מ. צבע כנפיו וראשו שחור, גופו לבן ומקורו כתום. לשלצדף החוף 4 תת-מינים: Haematopus ostralegus buturlini Haematopus ostralegus longipes Haematopus ostralegus osculans Haematopus ostralegus ostralegus בעבר זוהו שני תת-מינים נוספים (H. o. occidentalis ו-H. o. malacophaga) אך הוחלט לאחדם עם תת-המינים האחרים. שלצדף החוף הוא הציפור הלאומית של איי פארו שם היא נקראת tjaldur. מדיה וקבצים בנושא שלצדף החוף בוויקישיתוף שלצדף החוף, באתר ITIS (באנגלית) שלצדף החוף, באתר NCBI (באנגלית) שלצדף החוף, באתר Internet Bird Collection (באנגלית) שלצדף החוף, באתר GBIF (באנגלית) animal/European-oystercatcher שלצדף החוף, באתר אנציקלופדיה בריטניקה (באנגלית) שלצדף החוף באתר תצפית שלצדף החוף באתר הרשימה האדומה של IUCN "חיי הציפורים", מאת דייוויד אטנבורו, מודן, 2003
חוקי המרקיז מקווינסברי

חוקי המרקיז מקווינסברי או בקיצור חוקי קווינסברי הוא שמם של כללי התנהגות הנהוגים בענף האיגרוף. החוקים קרויים על שמו של ג'ון דאגלס, המרקיז התשיעי של קווינסברי, שנודע כמי שאימץ את יישום החוקים, אף שהוגה החוקים היה ספורטאי בשם ג'ון גראהם צ'יימברס. חוקי קווינסברי היו הראשונים לשלב את השימוש בכפפות איגרוף כחלק מהאיגרוף המודרני. החוקים נועדו לשמש הן לאגרוף מקצועי והן לאגרוף חובבני, מה שמבחין אותם מחוקי המשחק שהונהגו באמריקה, ואשר נועדו באופן מפורש לצורכי אגרוף חובבני בלבד. כיום, משמש המושג 'חוקי קווינסברי' בשפה האנגלית בעיקר כדי לתאר פעולות המשקפות 'משחק הוגן' או רוח ספורטיבית. חוקי האיגרוף האמורים נכתבו בידי ג'ון גרהאם צ'יימברס מויילס, וטיוטה שלהם נכתבה בלונדון בשנת 1865, לפני שפורסמו באופן רשמי בשנת 1867 תחת השם "חוקי קווינסברי לספורט האיגרוף". חוקים אלה החליפו את 'חוקי זירת האיגרוף המחודשים של לונדון' משנת 1853, אשר בעצמם החליפו את 'חוקי זירת האיגרוף של לונדון' משנת 1743. חוקים אלה התייחדו בכך ששכנעו את המתאגרפים כי "אל לכם להילחם רק כדי לנצח; לחימה ללא חוקים ומגבלות היא אינה הדרך; אתם חייבים לנצח לפי החוקים". בשנת 1889, חוקי קווינסברי הוכנסו לשימוש גם בארצות הברית ובקנדה. יש לנהל משחק אגרוף הוגן בזירה ברוחב 7.315 מטר (24 רגל), או כמה שיותר קרוב לגודל הזירה הזה. אסור להתגושש או להיצמד ליריב. כל סבוב יימשך 3 דקות, ותתקיים הפסקה של דקה אחת בין סיבוב לסיבוב. כאשר אחד מהמתמודדים נופל בשל חולשה או בשל סיבה אחרת, עליו לקום ללא סיוע תוך פחות מ-10 שניות, בזמן שהמתמודד השני יושב בפינתו, וכאשר המתמודד שנפל עומד שוב על רגליו יש להמשיך בסיבוב עד תום 3 הדקות. אם אחד המתמודדים נפל ולא הצליח לקום תוך 10 שניות, לשופט תהיה הסמכות להעניק את הניצחון לזכות המתמודד האחר. מתמודד הנשען על החבלים חסר ישע, כאשר בהונות רגליו אינן נוגעות בקרקע, ייחשב כאילו נפל. לא ייערכו חילופים ולא ייכנס כל אדם אחר לזירה במהלך הסבבים. אם התחרות תיפסק בשל נסיבות בלתי צפויות, השופט יקבע את הזמן והמקום הסמוכים ביותר לצורך המשך התחרות, וזאת כדי להכריע את המשחק, אלא אם המהמרים על המשחק מוכנים לבטל את ההימורים שלהם. כפפות האיגרוף יהיו בגודל הסטנדרטי, מהאיכות הטובה ביותר ובמצב חדש. אם כפפת איגרוף נקרעת או נשמטת, יש להחליפה באופן שיספק את רצונו של השופט. מתמודד על ברך אחת נחשב כמי שנפל ואין להכותו, ואם איסור זה מופר ייחשב כמי שניצח לצורך ההימור על המשחק. אין להכניס נעליים או מגפיים שמוצמדים אליהן מסמרים. כל יתר ההיבטים של התחרות ינוהלו לפי 'חוקי זירת האיגרוף של לונדון'. חוקי המרקיז מקווינסברי, באתר אנציקלופדיה בריטניקה (באנגלית)
רחל טבת-ויזל

רחל טבת-ויזל (נולדה ב-16 באוגוסט 1963) היא נציבת קבילות החיילים, וקצינת צה"ל במילואים בדרגת תת-אלוף. בעלת תואר ראשון ושני במשפטים באוניברסיטת בר-אילן ובוגרת תוכנית למנהלים בכירים של "קרן ווקסנר". בתפקידה האחרון בשירות הקבע שימשה כיועצת הרמטכ"ל לענייני מגדר. לאחר סיום שירותה הצבאי, שימשה כמנכ"לית הרלב"ד, מכהנת החל מחודש פברואר 2021 כנציבת קבילות החיילים והיא האישה הראשונה בתפקיד זה. טבת-ויזל גדלה והתחנכה בבית דתי בקריית אונו, למדה באולפנת צפירה ולאחר מכן בתיכון הדתי בבני ברק. אביה, יצחק טבת, היה פעיל בעלייה היהודית מצפון אמריקה ושימש כשליח הסוכנות היהודית ובני עקיבא באנגליה ובארצות הברית. טבת-ויזל החלה לשרת בצה"ל כמורה חיילת מטעם המחלקה לתרבות תורנית. כשהתגייסה נחשבה לחיילת בודדה משום שהמשפחה שהתה בניו יורק בשליחות מטעם הסוכנות היהודית. לאחר מספר חודשים הרגישה שאינה ממצה את עצמה ואת השירות. היא חזרה לבה"ד 12 וביקשה לשנות שיבוץ. נשלחה לקורס מ"כיות. ולאחר מכן החלה את שירותה במערך הח"ן (כיום מערך מגל) בו שירתה במגוון תפקידי פיקוד עד לתפקיד מפקדת קורס קציני פיקוד שלאחריו השתחררה מצה"ל. לאחר שחרורה מצה"ל למדה משפטים באוניברסיטת בר-אילן ועברה התמחות במשרד מסחרי, לאחר זמן מה חזרה לצה"ל כתובעת בפרקליטות הצבאית. שירתה כתובעת בפיקוד מרכז, שופטת בבית הדין הצבאי ביפו, ונשיאת בית הדין הצבאי של פיקוד הצפון, פיקוד המרכז, חיל האוויר וחיל הים וכנשיאת בית הדין הצבאי המיוחד. בשנים 2012 עד 2016 שירתה כיועצת הרמטכ"ל לענייני מגדר. במהלך שירותה בתפקיד זה החל לפעול מרכז לנפגעי תקיפה מינית בצה"ל בצריפין, התומך בחיילים ובחיילות שנפגעו על רקע מיני. המרכז מספק מענה משולב של סיוע וליווי לצד טיפול רגשי הניתן על ידי צוות טיפול ייחודי. כמו כן הובילה הליכים שקידמו שירות נשים דתיות בצה"ל, הוספת גדודי לחימה מעורבים, העלאת מספר הנשים המשרתות בתפקידים טכנולוגיים וקביעת נהלים הנוגעים לשילוב האוכלוסייה הלהט"בית בצה"ל. במהלך כהונתה הובילה לשינוי שם המערך שבפיקודה ל"יוהל"ם" - יועצת הרמטכ"ל לענייני מגדר, במקום "יוהל"ן" - יועצת הרמטכ"ל לענייני נשים. המהלך אושר על ידי הרמטכ"ל, רב-אלוף גדי איזנקוט. אחר שחרורה מצה"ל, מונתה ב-2017 למנכ"לית הרשות הלאומית לבטיחות בדרכים. בדצמבר 2020 החליט שר הביטחון בני גנץ למנות אותה לנציבת קבילות חיילים. ב-16 בפברואר 2021 הושבעה לתפקיד זה והיא האישה הראשונה המכהנת בו. טבת-ויזל נשואה ואם לשלושה. מתגוררת בשוהם. מדיה וקבצים בנושא רחל טבת-ויזל בוויקישיתוף אמיר בוחבוט‏, יועצת הרמטכ"ל לענייני נשים הבאה - אל"מ רחל טבת, באתר וואלה, 8 באוגוסט 2011 תא"ל רחל טבת-ויזל, היוהל"ן, היוהל"ן: "מיצוי הפוטנציאל הנשי בצה"ל עודנו מהווה אתגר משמעותי", באתר צה"ל (דרך ארכיון האינטרנט), 8 במרץ 2012 לילך שובל, אשת חיל, באתר ישראל היום, 7 בנובמבר 2014 אורן דורי, "צריך לפצח איך משנים את תרבות הנהיגה - זה יהיה שובר השוויון במאבק בתאונות", באתר TheMarker‏, 3 ביולי 2017 רחל טבת ויזל תייעץ לגנץ בענייני נשים, אתר רשת ב' הלל פוסק, רחל טבת ויזל - מנהלת הרשות הלאומית לבטיחות בדרכים, באתר ynet, 25 בינואר 2017 ניר דבורי, ‏נציבת קבילות חיילים החדשה: תא"ל (במיל') רחל טבת-ויזל, באתר ‏מאקו‏, 11 בדצמבר 2020
אלף בית (שיר)

"אָלֶף בֵּית" (ידוע גם כ"בני השש ובני השבע") הוא שיר בחרוזים שכתבה והלחינה המשוררת נעמי שמר ויצא ב־1974 באלבום מיוחד שהקדישה שמר לשירי ילדים. השיר זכה לגרסאות כיסוי רבות, והותאם לנושאים שונים, וכן לביצועים של שמר עצמה, האחים והאחיות, עוזי חיטמן, חני נחמיאס, מיקי קם, חיים צינוביץ', רינת גבאי, גיא פרידמן, רונן גולדפרב פלד, שפיטה, יעל דואני, אסף אשתר וטל מוסרי. השיר זכה לאזכור במהלך מחאת האוהלים בקיץ 2011, כאשר השימוש בטקסט "אלף אוהל, בית זה בית" קיבל משמעות נוספת במחאה על יוקר המחיה והדיור. כמו כן, במהלך מחאת האוהלים, הוציאו חברת התוכן שרוטונים שיר מחאה בלחן השיר. זהו שיר אלף בית שמציג את האותיות באלפבית העברי בסדר עולה, לכל אות מוצמדת מילה המתחילה באותה האות. כך א - אוהל, וי - יופי. בחלק מהמקרים צמד אותיות הופך לצמד מילים, כך "זין - חית שתיהן ביחד...זהו זר חבצלות". בבית האחרון נאמר "ד"ש לכל המשפחה" או "ד"ש למשפחה שלך". את השיר ניתן לקרוא גם כאקרוסטיכון חלקי והוא בנוי משישה בתים, שלושה צמדי בתים שלאחריהם מופיע פזמון חוזר המתחיל ב"בני השש ובני השבע". ובו חריזה מסורגת של אב אב גב גב וחזרתיות באפיפורה ואנאפורה לצמד המילים "אלף -בית", חזרה המתקיימת לאורך כל השיר. ”פזמון: בני השש ובני השבע אלף-בית, אלף-בית, מציירים בגיר וצבע אלף-בית, אלף-בית, ויוצאות במחול מחניים אלף, אלף-בית, אותיות עשרים ושתיים אלף-בית.” אלפון "אלף בית" באתר בית לזמר העברי השיר "אלף בית" מאת נעמי שמר, מאתר שירונט ynet, נעמי שמר מלמדת את האל"ף-בי"ת, באתר ynet, 23 ביוני 2010 איריס לוין, "אלף –אוהל, בית זה בית, גימל זה גמל גדול ...: מה מפיקים ילדים בגיל הרך מידיעת שמות האותיות", מתוך: פ. קליין (עורכת). שפה, למידה ואוריינות בגיל הרך. הוצאת רמות. Srutonim - שרוטונים (2011-07-28), שיר המחאה, נבדק ב-2024-06-22